Lucia Puenzo

Lucia Puenzo (Buenos Aires, 1976ko azaroaren 28a) argentinako zinema zuzendari, gidoilari eta idazlea da. Ekoizpen exekutiboarekin eta ikerketarekin ere lan egiten du.

 Biografia 
Puenzo Buenos Airesko ENERC (Esperimentazio eta Errealizazio Zinematografikoko Eskola Nazionala) trebatu zen Gidoi Zinematografikoan eta 2000. urtean graduatu zen.

Eleberrigile gisa 2004an egin zuen debuta, El niño pez eleberriarekin, eta geroztik beste hainbat idatzi ditu: Nueve minutos (2005), La maldición de Jacinta Pichimahuida (2007), La furia de la langosta (2009) edota Wakolda (2010). Guztiak beste hizkuntza batzuetara itzuliak izan dira.

Liburu horiek argitaratu aurretik, Lucia Puenzo gidoilari gisa aritu zen zineman, eta 2007an zuzendu zuen bere lehen filma: XXY. Filme horrekin nazioarteko 20 sari baino gehiago lortu zituen, tartean urte hartako Cannesko Zinemaldian Kritikaren Asteko Grand Prix saria. Goya sarietarako hautagaia izan zen eta atzerriko film onenaren Ariel saria irabazi zuen; film onenaren eta zuzendari onenaren sariak ere jaso zituen Edinburgo, Bangkok, Atenas eta Montrealgo zinemaldietan, besteak beste. 2009an eleberri baten lehen egokitzapena estreinatu zuen: El niño pez.  

2013an Wakolda elaberria pantalla handira eraman zuen. Josef Mengele kriminal naziak Argentinan egindako egonaldiari buruzko istorioa Barilochen gertatzen da. Hainbat herrialdetako koprodukzioa izan zen eta Espainian El médico alemán izenarekin estreinatu zen.  San Juanen ospatu zen bigarren UNASUR Nazioarteko Zinemaldian, lau sari eskuratu zituen.

2010ean Granta aldizkari britainiarrak gazteleraz idazten duten 35 urtetik beherako 22 idazlerik onenen artean aukeratu zuten.

 Filmografia 
UrteaFilmaRola2001(H) Historias cotidianasGidoilaria2003Disputas2004La puta y la ballena2005Los invisibles (cortometraje)Zuzendaria2006A través de tus ojosGidoilaria2007XXYZuzendari eta gidoilaria2009El niño pezZuzendari eta gidoilaria2010Más adelante (corto)Zuzendaria2013WakoldaZuzendari eta gidoilaria2022La caídaZuzendaria eta kogidoilaria2023Los impactadosZuzendaria, kogidoilaria eta ekoizpen-kidea

UrteaTelebistako serieaRola2015CromoZuzendarikidea eta kogidoilaria

 Eleberriak 

 El niño pez, Beatriz Viterbo, Buenos Aires, 2004 (Emecé/Planeta 2013)
 Nueve minutos, Beatriz Viterbo, Buenos Aires, 2005 (Emecé/Planeta 2013)
 La maldición de Jacinta Pichimahuida, Interzona, Buenos Aires,  2007 (Emecé/Planeta 2013)
 La furia de la langosta, Mondadori, Buenos Aires, 2009 (España: Duomo Ediciones, 2013)
 Wakolda, Emecé/Planeta, 2011 (España: 2013)
 Los invisibles, TusQuets, 2018

 Sariak eta izendapenak 

 Goya sariak 
UrteaKategoriaFilmaEmaitza2008Iberoamerikako film onenaXXYIrabazlea

 Ariel saria 
UrteaKategoriaFilmaEmaitza2008Film onenaXXYIrabazleaZuzendari onenaIzendatuaGidoi egokitu onenaIrabazlea2014Film onenaWakoldaIrabazleaZuzendari onenaIrabazleaGidoi egokitu onenaIrabazlea

 Zilarrezko Condor Sariak 

 Beste sari batzuk 

 Urrezko Atenas saria 2008 XXY filmagatik (Atenasko Nazioarteko Zinemaldia)
 2007ko Kinnaree Urrezko Saria XXY filmagatik (Bangkokeko Nazioarteko Zinemaldia)
 Urrezko India Catalina 2008  XXY filmagatik (Cartagenako Zinemaldia )
 2008ko Zuzendari Berriaren Saria XXY filmagatik (Edimburgoko Nazioarteko Zinemaldia)
 2007ko Quebeceko Zinema Kritikaren Saria XXY filmagatik (Montrealeko Zinema Berriaren Jaialdia)
 San Juanen ospatutako Unasur Nazioarteko Zinema Jaialdiko bigarren film onenaren eta zuzendaritza onenaren sariak Wakolda filmagatik ( aktore protagonista onenaren –Natalia Oreiro– eta Florencia Bado-ren errebelazio-aktorearen saria ere irabazi zituen)
 Tokioko (Japonia, 2013) Latin Beat Film Festival jaialdian gidoi onenaren saria Wakolda filmarentzat .
 Film onenaren, zuzendaritza onenaren eta gidoi onenaren 2014ko Platino sarietarako izendatua izan zen Wakolda filmagatik. 

 Erreferentziak 

 Kanpo estekak 

 Wikimedia Commons-en Lucia Puenzo multimedia kategoria dago
 Biografias.es gunean Lucia Puenzo 

Kategoria:Argentinako zinema gidoilariak
Kategoria:Buenosairestarrak
Kategoria:Argentinako idazleak
Kategoria:Argentinako zinema zuzendariak